**Nr. 4595/21.01.2022**

**PROIECT DE HOTĂRÂRE**

**privind aprobarea Studiului tehnico-economic și acordarea unui mandat special reprezentantului Municipiului Sfântu Gheorghe în Adunarea Generală a Asociaţiei de Dezvoltare Intercomunitară ”AQUACOV”**

**Consiliul Local al Municipiului Sfântu Gheorghe, în ședință ordinară;**

Având în vedere Referatul de aprobare nr.4593/21.01.2022 al primarului municipiului Sfântu Gheorghe, dl. Antal Árpád-András;

Având în vedere Raportul de specialitate nr. 4594/21.01.2022 al Compartimentului pentru Monitorizare Societăți Comerciale din cadrul Primăriei municipiului Sfântu Gheorghe;

Având în vedere adresa Asociației de Dezvoltare Intercomunitară ”AQUACOV”nr.15/17.01.2022, înregistrată la Primăria Municipiului Sfântu Gheorghe sub nr. 4592/21.01.2022;

Având în vedere HLC nr. 87/2008 privind asocierea municipiului Sfântu Gheorghe cu alte unităţi administrativ-teritoriale, în vederea înfiinţării Asociaţiei de Dezvoltare Intercomunitară „AQUACOV”;

Având în vedere prevederile art. 5 alin (1) lit. g și alin. (2) literele i și j, respectiv art. 16 alin (3) lit. c coroborat cu art. 21 alin. (1) din Statutul actualizat al Asociației de Dezvoltare Intercomunitară „AQUACOV";

Având în vedere avizele Comisiilor de specialitate ale Consiliului Local al Municipiului Sfântu Gheorghe;

Având în vedere art. 43 din Legea nr. 51/2006 a serviciilor comunitare de utilități publice, republicată, cu modificările și completările ulterioare;

Având în vedere art. 36 alin. (2) din Legea nr. 241/2006 privind serviciul de alimentare cu apă și canalizare, republicată, cu modificările și completările ulterioare;

Având în vedere art. 36 – „Prețurile, tarifele și alte surse de venit”din Condițiile generale ale Contractului de delegare a gestiunii serviciilor publice de alimentare cu apă și de canalizare nr. 23/04.11.2009, încheiat între A.D.I. AQUACOV și Gospodărie Comunală S.A., precum și actele adiționale aferente;

Având în vedere prevederile Legii nr. 52/2003 privind transparența decizională în administrația publică, republicată;

În conformitate cu art. 129 alin. (2) lit. d și alin. (7) lit. n din Ordonanța de Urgență nr. 57/2019 privind Codul administrativ, cu modificările și completările ulterioare;

În temeiul art. 139 alin. (1) și art. 196 alin. (1) lit. a din Ordonanța de Urgență nr. 57/2019 privind Codul administrativ, cu modificările și completările ulterioare;

**HOTĂRĂȘTE**

**Art. 1. -** Se aprobă Studiul tehnico-economic pentru elaborarea și aprobarea unui mecanism de tarifare pentru perioada aprilie 2022- mai 2027, realizat de operatorul regional Gospodărie Comunală S.A. – Sfântu Gheorghe, prevăzut în anexa nr. 1.

**Art. 2.** – Se acordă mandat special viceprimarului municipiului Sfântu Gheorghe, dl. Toth-Birtan Csaba, ca în calitate de reprezentant al municipiului Sfântu Gheorghe în Adunarea Generală a Asociației de Dezvoltare Intercomunitară „AQUACOV" să voteze:

a) aprobarea mecanismului de tarifare, care se va aplica de operatorul regional Gospodărie Comunală S.A., Sfântu Gheorghe în perioada aprilie 2022- mai 2027, prevăzut în anexa nr. 2;

b) aprobarea încheierii de către Asociația de Dezvoltare Intercomunitară „AQUACOV" a Actului adițional nr. 33/2022 la Contractul de delegare a gestiunii serviciilor publice de alimentare cu apă și canalizare nr. 23/04.11.2009, încheiat între Asociația de Dezvoltare Intercomunitară ”AQUACOV” și Gospodărie Comunală S.A., Sfântu Gheorghe, prevăzut în anexa nr. 3.

**Art. 3 –** Anexele nr. 1-3 fac parte integrantă din prezenta hotărâre.

**Art. 4.** - Se împuternicește persoana desemnată la art. 2. pentru ducerea la îndeplinire a prevederilor prezentei hotărâri.

**Art. 5. -** Cu executarea prevederilor prezentei hotărâri se încredinţează Compartimentul pentru Monitorizare Societăţi Comerciale din cadrul Primăriei municipiului Sfântu Gheorghe, Asociația de Dezvoltare Intercomunitară AQUACOV.

Sfântu Gheorghe, la \_\_\_\_\_\_\_\_2022

**PREȘEDINTE DE ȘEDINȚĂ**

**Nr.4594/21.01.2022**

**RAPORT DE SPECIALITATE**

**privind aprobarea unui mandat special reprezentantului Municipiului Sfântu Gheorghe în Adunarea Generală a Asociației de Dezvoltare Intercomunitară ”AQUACOV” pentru aprobarea studiului tehnico-economic și al mecanismului de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022 - mai 2027**

Prin adresa nr. 15 /17.01.2022 formulată de Asociația de Dezvoltare Intercomunitară "AQUACOV” înregistrată la Primăria Municipiului Sfântu Gheorghe sub nr. 4592/21.01.2022, asociația solicită mandatarea reprezentantului municipiului Sfântu Gheorghe să aprobe în Adunarea Generală a Asociației studiul tehnico - economic pentru elaborarea și aprobarea mecanismului de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022- mai 2027.

Asociația de Dezvoltare Intercomunitară "AQUACOV" s-a constituit în scopul reglementării, înființării, organizării, finanțării, exploatării monitorizării gestionării în comun a serviciului de alimentare cu apă și canalizare pe raza de competență a unităților administrativ-teritoriale membre.

Prevederile art. 16 alin (3) lit. d) din Statutul Asociației de Dezvoltare Intercomunitară "AQUACOV" instituie ca atribuție a adunării generale a Asociației printre altele aprobarea stabilirii, ajustării și modificării prețurilor și tarifelor propuse de operator de la data la care asociații hotărăsc trecerea la un sistem de tarif unic; iar potrivit prevederilor art. 21 alin (1): "Hotărârile adunării generale luate în exercitarea atribuțiilor prevãzute la art. 16 alin. 2 lit. i)-k) și art. 16 alin. (3) lit. a), c). d) și f) nu pot fi votate de reprezentanții asociaților în adunarea generală a Asociației decât în baza unui mandat special, acordat expres, în prealabil, prin hotărâre a autorității deliberative a asociatului al cărui reprezentant este".

Având în vedere art. 36, alin. (2) din Legea 241/2006, a serviciului de alimentare cu apă și de canalizare, care prevede ca operatorul are dreptul să solicite ajustarea prețurilor și tarifelor, în funcție de modificările intervenite în structura costurilor. În cazul gestiunii delegate, ajustarea sau modificarea prețurilor și tarifelor se poate face și pe baza unor reguli ori formule de calcul convenite prin contractul de delegare a gestiunii serviciului între autoritățile administrației pulice locale sau după caz, între asociațiile de dezvoltare intercomunitară cu obiect de activitate serviciul de aalimentare cu apă și de canalizare și operator avizate de A.N.R.S.C.

Având în vedere Contractul de delegare nr. 23/04.11.2009, cu modificările completările ulterioare, potrivit căruia "strategia de tarifare presupune ajustări ale tarifelor în fìecare an până cel târziu la data de 1 iulie atât cu inflația, cât și în termeni reali".

Așa cum rezultă din studiul tehnico -economic realizat de Gospodăria Comuală SA modificările intervenite pe piața energiei electrice și a gazelor naturale începând cu jumătatea anului 2021 au modificat substanțial mediul economic în care operatorul regional trebuie să își desfășoare activitățile. Astfel, pentru a putea asigura continuitatea serviciilor, compania de apă trebuie să găsească soluții prin care să restabilească echilibrul între veniturile realizate și cheltuielile aferente derulării activităților proprii. Deasemenea pentru ca operatorul să-și poată respecta obligațiile din contractul de delegare a serviciilor de alimentare cu apă și de canalizare semnat în anul 2009, cu privire la înlocuirea mijloacelor de retur preluate în gestiune, respectiv de a putea contribui la implementarea investițiilor prevăzute în Strategia județeană de dezvoltare a sectorului de apă și apă uzată aprobată prin Hotărârea Consiliului Județean Coasna în 2018, respectiv la realizarea investițiilor prevăzute în Masterplanul revizuit și aprobat în anul 2020, este necesar să includă în structura tarifului la serviciile de canalizare/epurare și a prețului la apa potabilă furnizată, a unei sume pentru investiții.

Conform prevederilor Legii nr. 241/2006 privind serviciul de alimentare cu apă și de canalizare, republicată, structura și nivelul prețurilor și tarifelor trebuie să:

* acopere costul justificat economic al furnizării/prestării serviciului;
* asigure funcționarea eficientă și în siguranță a serviciului, protecția și conservarea mediului, precum și sănătatea populației;
* descurajeze consumul excesiv și să încurajeze investițiile de capital;
* garanteze continuitatea serviciului

Având în vedere starea de fapt și dispozițiile susmenționate, precum și parcurgerea procedurii instituite prin Legea nr. 52/2003 privind transparența decizională în administrația publică locală, propunem adoptarea unei hotărâri de către Consiliul local având ca obiect acordarea unui mandat special viceprimarului municipiului Sfântu Gheorghe, dl Toth-Birtan Csaba, ca în Adunarea Generală a Asociației de Dezvoltare Intercomunitară „AQUACOV" să aprobe:

1. mecanismul de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022- mai 2027, anexă la proiectul de hotărâre, din care face parte integrantă;
2. aprobarea încheierii de către Asociația de Dezvoltare Intercomunitară „AQUACOV" a Actului aditional nr. 33 la Contractul de delegare a gestiunii serviciilor publice de alimentare cu apă și canalizare nr. 23/04.11.2009, încheiat între Asociația de Dezvoltare Intercomunitară ”AQUACOV” și Gospodărie Comunală S.A., Sfântu Gheorghe, anexă la proiectul de hotărâre, din care face parte integrantă;

**Consilier,**

**Szabo Kinga**

**Nr.4593/21.01.2022**

**REFERAT DE APROBARE**

**privind aprobarea unui mandat special reprezentantului Municipiului Sfântu Gheorghe în Adunarea Generală a Asociației de Dezvoltare Intercomunitară ”AQUACOV” pentru aprobarea studiului tehnico-economic și al mecanismului de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022- mai 2027**

Prin adresa nr.15/21.01.2022 formulată de Asociația de Dezvoltare Intercomunitară "AQUACOV” înregistrată la Primăria Municipiului Sfântu Gheorghe sub nr. 4592/21.01.2022, asociația solicită mandatarea reprezentantului municipiului Sfântu Gheorghe să aprobe în Adunarea Generală a Asociației studiul tehnico- economic pentru elaborarea și aprobarea mecanismului de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022- mai 2027.

Asociația de Dezvoltare Intercomunitară "AQUACOV" s-a constituit în scopul reglementării, înființării, organizării, finanțării, exploatării monitorizării gestionării în comun a serviciului de alimentare cu apă și canalizare pe raza de competență a unităților administrativ-teritoriale membre.

Prevederile art. 16 alin (3) lit. d) din Statutul Asociației de Dezvoltare Intercomunitară "AQUACOV" instituie ca atribuție a adunării generale a Asociației printre altele aprobarea stabilirii, ajustării și modificării prețurilor și tarifelor propuse de operator de la data la care asociații hotărăsc trecerea la un sistem de tarif unic; iar potrivit prevederilor art. 21 alin (1): "Hotărârile adunării generale luate în exercitarea atribuțiilor prevãzute la art. 16 alin. 2 lit. i)-k) și art. 16 alin. (3) lit. a), c). d) și f) nu pot fi votate de reprezentanții asociaților în adunarea generală a Asociației decât în baza unui mandat special, acordat expres, în prealabil, prin hotărâre a autorității deliberative a asociatului al cărui reprezentant este".

Având în vedere art. 36, alin. (2) din Legea 241/2006, a serviciului de alimentare cu apă și de canalizare, care prevede ca operatorul are dreptul să solicite ajustarea prețurilor și tarifelor, în funcție de modificările intervenite în structura costurilor. În cazul gestiunii delegate, ajustarea sau modificarea prețurilor și tarifelor se poate face și pe baza unor reguli ori formule de calcul convenite prin contractul de delegare a gestiunii serviciului între autoritățile administrației pulice locale sau după caz, între asociațiile de dezvoltare intercomunitară cu obiect de activitate serviciul de aalimentare cu apă și de canalizare și operator avizate de A.N.R.S.C.

Având în vedere starea de fapt și dispozițiile susmenționate, precum și parcurgerea procedurii instituite prin Legea nr. 52/2003 privind transparența decizională în administrația publică locală, propun adoptarea unei hotărâri de către Consiliul local al Municipiului Sfântu Gheorghe având ca obiect acordarea unui mandat special viceprimarului municipiului Sfântu Gheorghe, dl Toth-Birtan Csaba, ca în Adunarea Generală a Asociației de Dezvoltare Intercomunitară „AQUACOV" să aprobe:

1. mecanismul de tarifare care se va aplica de operatorul regional Gospodărie Comunală SA Sfântu Gheorghe în perioada aprilie 2022- mai 2027, anexă la proiectul de hotărâre, din care face parte integrantă;
2. aprobarea încheierii de către Asociația de Dezvoltare Intercomunitară „AQUACOV" a Actului aditional nr. 33 la Contractul de delegare a gestiunii serviciilor publice de alimentare cu apă și canalizare nr. 23/04.11.2009, încheiat între Asociația de Dezvoltare Intercomunitară ”AQUACOV” și Gospodărie Comunală S.A., Sfântu Gheorghe, anexă la proiectul de hotărâre, din care face parte integrantă;

**PRIMAR,**

**ANTAL ÁRPÁD - ANDRÁS**